Gwneuthurwr ceir moethus o wledydd Prydain ydy **Aston Martin Lagonda Limited** a sefydlwyd yn 1913 gan Lionel Martin a Robert Bamford. Er fod y cwmni'n cynhyrchu ceir ers dros can mlynedd, dim ond 70,000 o geir a gynhyrchwyd. Yn 2013 gwnaeth y cwmni golled o £25.4m. Ymhlith y modelau mwyaf cyfoes mae'r DB11 a'r car heibrid newydd, yr Aston Martin Valkyrie; yn 2018, dorchuddiwyd cynlluniau car trydan a all gystadlu gyda Rolls Royce a Bentley: sef y Lagonda.

Daeth y cwmni'n adnabyddus am geir moethus mawr yn y 1950au a'r 1960au yn dilyn ffilmio *Goldfinger* yn 1964 a chysylltiad James Bond gyda'r DB5.

Aston Martin Virage coupé (2011–2012)
Yn ariannol bu'r cwmni mewn trafferthion ariannol am flynyddoedd, ac aeth yr hwch drwy'r siop yn y 1970au; ond cafwyd dyddiau da hefyd, yn enwedig pan roedd David Brown yn berchennog (rhwng 1947 a 2007).

Ym Mawrth 2007, prynnwyd 92% o'r cwmni Aston Martin gan gonsortiwm o fuddsoddwyr, dan arweiniad David Richards, am 
£479 miliwn, gyda Ford yn dal eu gafael mewn gwerth £40 miliwn o'r cwmni. Daeth David Richards yn gadeirydd. Yn Rhagfyr 2012 arwyddodd y cwmni Eidalaidd *Investindustrial*
gytundeb i brynnu 37.5% o Aston Martin, gan fuddsoddi £150 miliwn.

Aston Martin DBR9 (2007)

Sain Tathan
-----------

Yn Chwefror 2016 cyhoeddodd Aston Martin eu bwriad i greu ffatri cynhyrchu ceir yn Sain Tathan, ym Mro Morgannwg a fyddai'n cyflogi oddeutu mil o swyddi. Dywedodd Prif Weithredwr Aston Martin Andy Palmer mewn cyfarfod i'r wasg yng Nghaerdydd fod hwn yn "ddiwrnod anrhaethol fawr i Gymru". Disgwylir y bydd y ceir yn dechrau rowlio allan o'r ffatri yn 2020. Ar y dechrau, petrol fydd y tanwydd, yna heibrid cyn troi'n gyfangwbwl yn gar trydan. Dadorchuddiwyd y car a fydd yn cael ei greu yn Sain Tathan, y DBX yn Sioe Gerbydau Geneva yn 2015 ac yna y flwyddyn dilynol cyflwynwyd yr Aston Martin cyntaf i gynnwys technoleg Mercedes, sef y DB11; bydd yn ddau gar yma'n costio oddeutu £160,000 y car.

Bydd y cwmni'n defnyddio hangar a fwriadwyd ar gyfer trwsio awyrennau rhyfel ac a foderneiddiwyd yn 2006 ar gost o £113m gyda'r enw *Red Dragon Super Hanger*, ond bu'n wag ers hynny.

Ceir James Bond
---------------

Defnyddiwyd nifer o geir Aston Martin fel ceir y cymeriad James Bond. Defnyddiwyd y DB5 yn fwy na'r un arall ac yn 2015 crewyd can arbennig ar ei gyfer - y DB10, a gwerthwyd un o'r rhain, ar ôl y ffilmio am £2.5 miliwn.

* *Goldfinger* - DB5
* *Thunderball* - DB5
* *On Her Majesty's Secret Service* - DBS
* *The Living Daylights* - V8 Vantage a Volante
* *GoldenEye* - DB5
* *Tomorrow Never Dies* - DB5
* *The World Is Not Enough* - DB5
* *Die Another Day* - V12 a Vanquish
* *Casino Royale* - DB5, Aston Martin DBS a V12
* *Quantum of Solace* - DBS a V12
* *Skyfall* - DB5
* *Spectre* - DB10 a DB5

Cyfeiriadau
-----------

1. ↑  "L'auto di James Bond diventa italiana. Investindustrial rileva Aston Martin" (yn Italian). 7 December 2012. Cyrchwyd 23 Awst 2014.CS1 maint: unrecognized language (link)
2. 1 2  Wright, William (6 Mehefin 2011). "Aston Martin revs up to raise capital". *Financial News*. Cyrchwyd 28 Medi 2011.
3. ↑  "England, Third of jobs go at Aston Martin". BBC News. 1 Rhagfyr 2008. Cyrchwyd 29 Ebrill 2009.
4. ↑  "Ford sells Aston Martin for $925 million". CarTech. 12 Mawrth 2007. Cyrchwyd 14 Ionawr 2013.
5. ↑  "Investments: Aston Martin". Investindustrial. Archifwyd o'r gwreiddiol ar 2014-08-12. Cyrchwyd 9 Awst 2014.
6. ↑  "Aston Martin sells stake to Investindustrial". BBC News. 7 Rhagfyr 2012. Cyrchwyd 7 Rhagfyr 2012.
7. ↑  Jones, Rhys; Clark, Jennifer (7 Rhagfyr 2012). "Italian private equity fund Investindustrial has signed a deal to buy 37.5 percent of Aston Martin Lagonda Ltd ASTON.UL from its Kuwaiti owner Investment Dar". Reuters. Archifwyd o'r gwreiddiol ar 2015-10-31. Cyrchwyd 14 Rhagfyr 2013.
8. ↑  Gwefan y BBC; adalwyd 24 Chwefror 2016.